Υποτροπή στη χρήση / κατάχρηση αιθανόλης σε ασθενείς με μεταμόσχευση ήπατος λόγω αλκοολικής κίρρωσης ήπατος
Creators: name: Πρωτόγερος, Νικόλαος Γεωργίου
Publisher: name: Aristotle University of Thessaloniki
Year: 2019
Subjects: υποτροπή στη χρήση αιθανόλης
κατάχρηση αιθανόλης
μεταμόσχευση ήπατος
alcohol relapse
liver transplantation

description: Η αλκοολική μη αντιρροπούμενη κίρρωση του ήπατος αποτελεί μια από τις συχνότερες ενδείξεις ηπατικής μεταμόσχευσης. Μετά την έγκριση της μεταμόσχευσης ήπατος για τη θεραπεία της αλκοολικής ηπατικής νόσου, παρατηρήθηκαν πολλαπλές περιπτώσεις υποτροπής στη χρήση/κατάχρηση αιθανόλης σε ασθενείς που μεταμοσχεύθηκαν λόγω αιθανολικής κίρρωσης. Η υποτροπή αυτή μπορεί να οδηγήσει σε εκ νέου ηπατική βλάβη, απόρριψη και ανεπάρκεια του μοσχεύματος. Σκοπός της εργασίας είναι ο προσδιορισμός των παραγόντων που σχετίζονται με την υποτροπή στην χρήση αιθανόλης μετά από ηπατική μεταμόσχευση λόγω αλκοολικής κίρρωσης ήπατος. Από το αρχείο της Χειρουργικής Κλινικής Μεταμοσχεύσεων του Α.Π.Θ. μελετήθηκαν 28 λήπτες ηπατικού μοσχεύματος που υποβλήθηκαν σε μεταμόσχευση λόγω αιθανολικής κίρρωσης ήπατος κατά την χρονική περίοδο 2009-2017. Μέσω μιας σειράς ερωτήσεων εντοπίστηκαν οι λήπτες που εμφάνισαν υποτροπή στην κατανάλωση οινοπνεύματος και στη συνέχεια έγινε προσπάθεια να προσδιοριστούν οι παράγοντες που είναι πιθανό να σχετίζονται με την υποτροπή στη χρήση/κατάχρηση αιθανόλης. Τα αποτελέσματα έδειξαν τα μικρά ποσοστά υποτροπής σε επιβλαβή και περιστασιακή κατανάλωση αλκοόλ μεταξύ των μεταμοσχευμένων λόγω αιθανολικής κίρρωσης στη Χειρουργική Κλινική Μεταμοσχεύσεων του Α.Π.Θ. Η έλλειψη κοινωνικού περίγυρου, η προηγούμενη διάγνωση ψυχικής διαταραχής και το κάπνισμα αυξάνουν τον κίνδυνο υποτροπής στην χρήση αιθανόλης μετά την μεταμόσχευση. Η κίρρωση και ανεπάρκεια του μοσχεύματος από επανεμφάνιση της αλκοολικής ηπατοπάθειας είναι σπάνια. Συμπερασματικά, η οργανωμένη διαχείριση του θέματος της κατάχρησης αιθανόλης και η άριστη συνεργασία μεταξύ ιατρών (ηπατολόγου, χειρουργού, ψυχιάτρου), νοσηλευτών και ασθενούς, τόσο κατά την αναμονή στη λίστα όσο και μετά την λήψη του μοσχεύματος, κρίνεται απαραίτητη για την περαιτέρω μείωση και εξάλειψη των περιστατικών υποτροπής
description: Decompensated cirrhosis due to alcoholic liver disease is a common indication for orthotopic liver transplantation. High rates of post-transplant alcohol relapse have been reported in the literature after the approval of liver transplantation for alcoholic cirrhosis. Alcohol relapse may lead to liver injury, graft rejection or failure. The aim of this study is to identify factors that predict the recurrence of alcohol consumption after liver transplantation for alcoholic liver disease. Twenty-eight liver transplant recipients who have undergone transplantation due to alcoholic cirrhosis in the Department of Transplant Surgery of Aristotle University of Thessaloniki between 2009-2017 were studied. The results showed the low rates of relapse to harmful and occasional drinking after liver transplantation in this department. Limited social support, presence of psychiatric comorbidities and tobacco dependence were associated with alcohol recidivism. Graft failure due to recurrent alcoholic liver disease is not common. In conclusion, the multidisciplinary approach and structured management of the alcohol problem before and after liver transplantation is important in minimizing the risk of recidivism